الربعة ديال الصباح، حتا واحد ماغادي يبغي ياكل الكرعين ف هاد الوقت، لكن زينة، ومن بعد أربعة ديال القراعي ديال الروزي، آه، الليل عندها مازال ما تسالى. زينة، أم عازب لطفلين عندها 25 عام، واللي خدامة ف الدعارة من عمر 15، وملي ما كتكونش كتاكل، كتتردد باستمرار على أحد كباريات مراكش المعروفة بالشعبي، فين كتتسرباباستمرار البيرة على نغمات نجوم الشعبي المحليين. عند سؤالها حول واش شافت الفيلم ديال عيوش ولا لا قالت انها ما تحتاجش تشوفو، لانها عايشاه يوميا لسنين. السياح ما كيجيوش فقط لمراكش باش يشوفو الكتبية او يشوفو جبال الاطلس. السياح الجنسية، لكل الاذواق رجال نسا وأطفال، منتشرة بزاف ف المدينة الحمراء، الشي اللي وزير السياحة الحالي كان نفاه ف 2013 وقال انه ما كايناش سياحة جنسية ف المغرب وأن السياح كيجو من أجل الثقافة والشواطئ اللي كيتميز بيها المغرب. الدعارة ف المغرب ممنوعة قانونيا ويعاقب عليها حسب القانون المغربي بالسجن وغرامة تقدر توصل حتا لمليون درهم، لكن على أرض الواقع منتشرة بزاف ومتسامح معاها. ملي كيتدخل البوليس، وحسب زينة “الفلوس كيشريو كلشي، البوليسي ب100 درهم، بحالو بحال الفيدور”. الكاباري اللي فيه زينة، واللي كاين تحت اوطيل أطلس، اللي تعرض للهجمات الارهابية عام 94 فقد شهرتو السياحية بحال قبل. “هذي الSin City” قال سائح بريطاني مصدوم من الدعارة، قبل ما يضيف” البنات زوينات ولكن غاليات”. السياح البريطانيين عادة كيجيو ف مجموعات ديال الاصدقاء ف الخطوط الجوية الرخيصة يدوزا مغامرات جنسية ف مراكش. ممتهنات الدعارة ف المغرب كيعيشوا ظروف صعبة. زينة، قالت أنها مضطرة للدعارة باش تخلص الكرا والمربية اللي كتخليها مع ولادها، هاد المصاريف بوحدها اللي كتوصل ل4500 درهم، بالاظافة لفلوس الگارو واللباس. أما ملي غتدخل بنتها للمدرسة قريبا المصاريف غادي ترتفع أكثر. زينة عادة كتطلب لكلياناتها ما بين 700 ل 1500 درهم، اللي غالبا كتفضلهم أوروپيين جيت محترمين وعارفين علاش جاو لمراكش. زينة اشارت كذلك لأنها كون كانت ف أوروبا كانت غتقدر تربي ولادها بكرامة واخا ما عندهمش أب، عكس الحال ف المغرب. الشي اللي خلاها تفكر ف مارياج بلونش باش تمشي للطاليان. التفاصيل على رابط المقال على لوموند 
وهاد الشي فايت لبنى ابيضار. تحقيق صحافي ل”لوموند” عن خارطة الدعارة فمراكش: فين تلقى ممتهنات الجنس وبشحال وشكون لكيان ديالهم